#

#

#

#

#  L A T V I J A S R E P U B L I K A S

##  A M A T A S N O V A D A P A Š V A L D Ī B A

Reģ.Nr. LV90000957242

“Ausmas”, Drabešu pagasts, Amatas novads, LV-4101, Tālrunis: 64127935, fakss: 64127942, e-pasts: amatasdome@amatasnovads.lv,

# A/S „SEB banka” konta Nr. LV52 UNLA 0050 0000 1330 1, A/S SWEDBANK konta Nr. LV 41 HABA 0551 0002 8950

#

AMATAS NOVADA PAŠVALDĪBAS

DOMES ĀRKĀRTAS SĒDES PROTOKOLS

**Nr. 10**

Amatas novada Drabešu pagastā 2019. gada 4. septembrī

Domes sēde sasaukta un atklāta plkst. 15.30

**Domes sēdi vada:** Amatas novada domes priekšsēdētāja Elita Eglīte.

**Piedalās deputāti:** Elita Eglīte, Guna Kalniņa-Priede, Andris Jansons, Mārtiņš Andris Cīrulis, Linda Abramova, Teiksma Riekstiņa, Valda Veisenkopfa, Vita Krūmiņa, Āris Kazerovskis, Ēriks Bauers, Arnis Lemešonoks, Tālis Šelengovs, Inese Varekoja, Jānis Kārkliņš.

**Nepiedalās deputāti:** Edgars Jānis Plēģeris (darba apstākļu dēļ).

**Piedalās pašvaldības darbinieki:** izpilddirektorsMāris Timermanis, Teritorijas attīstības un nekustamā īpašuma nodaļas vadītājs Arvīds Lukjanovs.

**Protokolē:** lietvede Dinija Baumane.

**Darba kārtība:**

1. **Par** **saistošo noteikumu** **Nr. 7 “Par saistošo noteikumu Nr. 12 „Amatas novada Teritorijas plānojuma 2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa" atzīšanu par spēku zaudējušu daļā” izdošanu.**

**1.§**

**Par saistošo noteikumu Nr. 7 “Par saistošo noteikumu Nr. 12 „Amatas novada Teritorijas plānojuma 2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa" atzīšanu par spēku zaudējušu daļā” izdošanu**

Ziņo Teritorijas attīstības un nekustamā īpašuma nodaļas vadītājs A. Lukjanovs

Izsakās E. Eglīte, G. Kalniņa-Priede, T. Šelengovs, J. Kārkliņš, V. Krūmiņa, Ā. Kazerovskis, V. Veisenkopfa, A. Lemešonoks, M. A. Cīrulis, M. Timermanis

Amatas novada pašvaldības Teritorijas attīstības un nekustamā īpašuma nodaļas vadītājs informē, ka 2018. gada 19. decembrī Amatas novada domes sēdē Nr. 14 apstiprināti Amatas novada teritorijas plānojuma grozījumi - saistošie noteikumi Nr. 12 “Amatas novada Teritorijas plānojuma 2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa” (turpmāk – Saistošie noteikumi Nr. 12) (protokols Nr. 14, 1.§) atbilstoši Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 88.1. punktā un Teritorijas attīstības plānošanas likuma 25. pantā noteiktajam.

Nākamajā dienā pēc paziņojuma publikācijas oficiālajā izdevumā “Latvijas Vēstnesis” (14.01.2019.) Saistošie noteikumi Nr. 12 stājās spēkā, bet atbilstoši Teritorijas attīstības plānošanas likuma 25. panta ceturtajā daļā noteiktajam Saistošie noteikumi Nr. 12 nebija īstenojami tikmēr, kamēr nav pabeigtas Teritorijas attīstības plānošanas likuma 27. panta trešajā daļā minētās darbības, t. i., „*Mēneša laikā no dienas, kad beidzies iesniegumu iesniegšanas termiņš, par teritorijas attīstības plānošanu atbildīgā ministrija izvērtē šā panta pirmajā daļā noteiktajā kārtībā iesniegtos iesniegumus. Ja, izskatot iesniegumu, tiek konstatēti teritorijas plānojuma, lokālplānojuma vai to daļas izstrādes procedūras pārkāpumi vai neatbilstība normatīvo aktu prasībām, ministrs izdod rīkojumu apturēt saistošos noteikumus, informējot par to iesnieguma iesniedzēju. Ja pārkāpumi nav konstatēti, par teritorijas attīstības plānošanu atbildīgā ministrija sniedz atbildi uz iesniegumu. Uz iesniegumu dotā atbilde nav izskatāma administratīvā procesa kārtībā. Par to, ka pārkāpumi nav konstatēti, par teritorijas attīstības plānošanu atbildīgā ministrija informē arī vietējo pašvaldību un vienlaikus nosaka dienu, kad var uzsākt attiecīgo saistošo noteikumu īstenošanu.”*

Tātad Saistošie noteikumi Nr. 12 bija spēkā, taču nebija piemērojami, kā tas noteikts Teritorijas attīstības plānošanas likuma 25. panta piektajā daļā.

2019. gada 17. aprīlī Amatas novada pašvaldība saņēma Vides aizsardzības un reģionālās attīstības ministrijas (turpmāk - VARAM) vēstuli Nr. 1-18/3545, kurā atbilstoši Teritorijas attīstības plānošanas likuma 27. panta trešajā daļā reglamentētajam ir noteikta diena, kad var uzsākt attiecīgo saistošo noteikumu īstenošanu ar nosacījumu, ka Amatas novada teritorijas plānojuma grozījumi ir īstenojami no vēstules saņemšanas dienas visā novada teritorijā, izņemot Amatas pagasta Ģikšu ciemu un Zaubes pagasta Annas ciemu, kur spēkā ir Amatas novada teritorijas plānojumā noteiktās ciema robežas un funkcionālais zonējums. Piemērojot Teritorijas izmantošanas un apbūves noteikumu normas, šajā vēstulē norādīto pretrunu gadījumos jāievēro Oficiālo publikāciju un tiesiskās informācijas likuma prasības.

Pamatojoties uz 2019. gada 17. aprīlī saņemto VARAM vēstuli Nr. 1-18/3545, Amatas novada pašvaldība, piemērojot teritorijas plānojuma grozījumus, secina, ka Saistošo noteikumu Nr. 12 Amatas pagasta Ģikšu ciema un Zaubes pagasta Annas ciema robežas grozījumu izpratnē nav spēkā un uz šīm ciemu teritorijām ir attiecināma pirms grozījumu spēkā stāšanās esošā situācija (tātad Saistošo noteikumu Nr. 6 “Amatas novada teritorijas plānojums 2014.-2024. gadam” redakcija), kurā Annas ciema gadījumā nekustamais īpašums [..] (kadastra Nr. [..], zemes vienība ar kadastra apzīmējumu [..]) neatrodas Annas ciema teritorijā un tam piemērojams iepriekš Amatas novada teritorijas plānojumā noteiktais zonējums.

Amatas novada pašvaldība Saistošo noteikumu Nr. 12 īstenošanā pašlaik ievēro un pielieto VARAM vēstulē Nr. 1-18/3545 noteiktos ierobežojumus plānojuma grozījumu īstenošanai savā administratīvajā teritorijā.

Savukārt 2019. gada 23. jūlijā Amatas novada pašvaldība ir saņēmusi LR Satversmes tiesas lēmumu par lietas ierosināšanu saistībā ar Saistošo noteikumu Nr. 12 apstrīdēšanu. Pieteikuma iesniedzējs pēc būtības iebilst Zaubes pagasta Annas ciema robežu grozīšanai, konkrēti iebilstot par nekustamā īpašuma [..] (kadastra Nr. [..], zemes vienība ar kadastra apzīmējumu [..]) iekļaušanu Annas ciema teritorijā un zonējuma izmaiņām.

Pamatojoties uz pieteikumu, Satversmes tiesa ir pieņēmusi lēmumu ierosināt lietu daļā par Zaubes pagasta Annas ciema robežām un nekustamā īpašuma [..] (kadastra Nr. [..], zemes vienība ar kadastra apzīmējumu [..]) teritorijas izmantošanas veidu atbilstību Latvijas Republikas Satversmes 115. pantam.

2019. gada 7. augustā Amatas novada pašvaldība nosūtīja vēstuli VARAM ar lūgumu sniegt skaidrojumu par pašvaldībai nosūtīto 2019. gada 17. aprīlī VARAM vēstulē Nr. 1-18/3545 minēto, kurā atbilstoši Teritorijas attīstības plānošanas likuma 27. panta trešajai daļai noteikta diena, kad var uzsākt attiecīgo saistošo noteikumu īstenošanu ar nosacījumu, ka Amatas novada teritorijas plānojuma grozījumi ir īstenojami no vēstules saņemšanas dienas visā novada teritorijā, izņemot Amatas pagasta Ģikšu ciemu un Zaubes pagasta Annas ciemu, kur spēkā ir Amatas novada teritorijas plānojumā noteiktās ciema robežas un funkcionālais zonējums. Tāpat VARAM vēstulē norādījusi, ka, piemērojot Amatas novada teritorijas plānojuma ar grozījumiem teritorijas izmantošanas un apbūves noteikumu normas, pretrunu gadījumos jāievēro Oficiālo publikāciju un tiesiskās informācijas likuma prasības.

Teritorijas attīstības plānošanas informācijas sistēmas publiskajā daļā ģeoportālā ([www.geolatvija.lv](http://www.geolatvija.lv)), kas atbilstoši Ministru kabineta noteikumu Nr. 628 “Noteikumi par pašvaldību teritorijas attīstības plānošanas dokumentiem” 8. punktam ir primārā teritorijas attīstības plānošanas dokumentu publicēšanas darba vide un informācijas avots, kurā ikviens var iepazīties ar spēkā esošiem un izstrādes procesā esošajiem plānošanas dokumentiem, Amatas novada teritorijas plānojuma grozījumu grafiskā daļa neatbilst 2019. gada 17. aprīlī VARAM vēstulē Nr. 1-18/3545 noteiktajiem teritorijas plānojuma realizācijas ierobežojumiem.

Pamatojoties uz Teritorijas attīstības plānošanas informācijas sistēmā pieejamajiem teritorijas plānojuma grozījumu materiāliem, pastāv risks, ka sabiedrība tiek maldināta attiecībā uz plānojuma grozījumu spēkā esamību atsevišķās Saistošo noteikumu Nr. 12 daļās. Līdz ar to nepieciešams grafiskajā daļā precizēt Amatas pagasta Ģikšu ciema robežu, nekustamā īpašuma [..], kadastra Nr. [..], noteikto funkcionālo zonējumu un Zaubes pagasta Annas ciema robežu un nekustamajā īpašumā [..], kadastra Nr. [..], zemes vienība ar kadastra apzīmējumu [..], noteikto funkcionālo zonējumu saskaņā ar 2014. gadā apstiprinātajiem saistošajiem noteikumiem Nr. 6 “Amatas novada teritorijas plānojums 2014.-2024. gadam”.

Ņemot vērā VARAM īstenošanas vēstulē norādīto, pašvaldībai jāprecizē Amatas novada teritorijas plānojuma grozījumi, proti, jāpieņem jauni saistošie noteikumi, kas nosaka, ka Amatas novada domes 2018. gada 19. decembra saistošie noteikumi Nr. 12 “Amatas novada teritorijas plānojums 2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa” zaudējuši spēku no to pieņemšanas dienas atbilstoši iepriekš tekstā minētajās Amatas pagasta Ģikšu ciema un Zaubes pagasta Annas ciema teritoriju daļās, kā arī jānodrošina Amatas novada teritorijas plānojuma ar grozījumiem konsolidētās grafiskās daļas atbilstība jaunajiem pašvaldības saistošajiem noteikumiem un tās publiskošana Teritorijas attīstības plānošanas informācijas sistēmā.

Pamatojoties uz likuma "Par pašvaldībām" 14. panta otrās daļas 1. punktu, 21. panta pirmās daļas 3. punktu, Teritorijas attīstības plānošanas likuma 12. panta pirmo daļu, Ministru kabineta 2014. gada 14. oktobra noteikumu Nr. 628 "Noteikumi par pašvaldību teritorijas attīstības plānošanas dokumentiem" 91. punktu un ņemot vērā Amatas novada pašvaldības Teritorijas attīstības un nekustamā īpašuma nodaļas vadītāja apkopoto informāciju,

**Amatas novada dome**, atklāti balsojot (**PAR** – 11: Elita Eglīte, Guna Kalniņa-Priede, Andris Jansons, Linda Abramova, Teiksma Riekstiņa, Valda Veisenkopfa, Vita Krūmiņa, Ēriks Bauers, Arnis Lemešonoks, Inese Varekoja, Jānis Kārkliņš; **PRET** – 3: Tālis Šelengovs, Āris Kazerovskis, Mārtiņš Andris Cīrulis; **ATTURAS** – nav), **nolemj:**

1. Apstiprināt Amatas novada pašvaldības saistošos noteikumus Nr. 7 “Par saistošo noteikumu Nr. 12 „Amatas novada Teritorijas plānojuma 2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa" atzīšanu par spēku zaudējušudaļā” izdošanu saskaņā ar pielikumu (1. pielikums). **Amatas pagasta Ģikšu ciema robežu un nekustamā īpašuma [..] ar kadastra numuru [..] teritorijas izmantošanas veidu, kā arī Zaubes pagasta Annas ciema robežu un nekustamā īpašuma [..] ar kadastra numuru [..] zemes vienības ar kadastra apzīmējumu [..] teritorijas izmantošanas veidu nosaka Amatas novada pašvaldības saistošie noteikumi Nr. 6 „Amatas novada teritorijas plānojums 2014.-2024. gadam”.**
2. Publicēt paziņojumu par Amatas novada pašvaldības saistošo noteikumu Nr. 7 “Par saistošo noteikumu Nr. 12 „Amatas novada Teritorijas plānojuma 2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa" atzīšanu par spēku zaudējušu daļā” izdošanu oficiālajā izdevumā „Latvijas Vēstnesis".
3. Lēmumu un apliecinājumu šī lēmuma 2. punktā minētā paziņojuma publicēšanai oficiālajā izdevumā "Latvijas Vēstnesis” ievietot Teritorijas attīstības plānošanas informācijas sistēmā.
4. Saistošie noteikumi stājas spēkā nākamajā dienā pēc šī lēmuma 2. punktā norādītā paziņojuma publicēšanas oficiālajā izdevumā "Latvijas Vēstnesis".
5. Noteikt, ka atbildīgā persona par šī lēmuma izpildi, ir Teritorijas attīstības un nekustamā īpašuma nodaļas vadītājs Arvīds Lukjanovs.

**Ārkārtas sēdes jautājums izskatīts.**

**Kārtējā domes sēde: 2019. gada 18. septembrī plkst. 15.30.**

Sēde slēgta plkst. 16.22

Sēdes vadītāja Elita Eglīte

 05.09.2019.

Sēdes protokolists Dinija Baumane

1. pielikums

Amatas novada domes

2019. gada 4. septembra sēdes

lēmumam (protokols Nr. 10, 1.§)



L A T V I J A S R E P U B L I K A S

**A M A T A S N O V A D A P A Š V A L D Ī B A**

 Reģ.Nr. LV90000957242

“Ausmas”, Drabešu pagasts, Amatas novads, LV-4101, Tālrunis: 64127935, fakss: 64127942, e-pasts: amatasdome@amatasnovads.lv,

 A/S „SEB banka” konta Nr. LV52 UNLA 0050 0000 1330 1, A/S SWEDBANK konta Nr. LV 41 HABA 0551 0002 8950 3

2019. gada 4. septembris

Saistošie noteikumi Nr. 7

 **Par saistošo noteikumu Nr. 12 „Amatas novada Teritorijas plānojuma**

**2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa" atzīšanu par spēku zaudējušu daļā**

APSTIPRINĀTI

ar Amatas novada domes

2019. gada 4. septembra sēdes

lēmumu (protokols Nr. 10, 1.§)

*Izdoti saskaņā ar Teritorijas attīstības plānošanas likuma 12. panta pirmo daļu, 25. pantu, Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem" 91. punktu*

1. Šie saistošie noteikumi nosaka, ka Amatas novada pašvaldības 2018. gada 19. decembra saistošie noteikumi Nr. 12 “Amatas novada teritorijas plānojums 2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa” nav spēkā no to pieņemšanas dienas attiecībā uz Amatas pagasta Ģikšu ciema un Zaubes pagasta Annas ciema robežu pārkārtošanu un funkcionālā zonējuma izmaiņām ārpus Amatas pagasta Ģikšu ciema un Zaubes pagasta Annas ciema teritorijām. Amatas pagasta Ģikšu ciema robežu un nekustamā īpašuma [..] ar kadastra numuru [..] teritorijas izmantošanas veidu, kā arī Zaubes pagasta Annas ciema robežu un nekustamā īpašuma [..] ar kadastra numuru [..] zemes vienības ar kadastra apzīmējumu [..] teritorijas izmantošanas veidu nosaka Amatas novada pašvaldības saistošie noteikumi Nr. 6 „Amatas novada teritorijas plānojums 2014.-2024. gadam”.
2. Izslēgt no 2018. gada 19. decembra apstiprinātajiem saistošajiem noteikumiem Nr. 12 „Amatas novada Teritorijas plānojuma 2014.-2024. gadam (ar 2018. gada grozījumiem) teritorijas izmantošanas un apbūves noteikumi un grafiskā daļa" otro punktu.

Domes priekšsēdētāja E. Eglīte